Suinteresuotiems tiekėjams	

DĖL PIRKIMO SĄLYGŲ PAAIŠKINIMO

            UAB „Grinda“ Centrinės viešųjų pirkimų informacinės sistemos priemonėmis vykdomame mažos vertės skelbiamos apklausos būdu pirkime  „Skambučių centro valdymo sistemos programinės įrangos nuoma“ (toliau – Pirkimas, Pirkimo  ID Nr. 9490981) gavo suinteresuotų tiekėjų užklausą, kurioje prašoma paaiškinti Pirkimo sąlygas. 
UAB „Grinda“ išnagrinėjusi tiekėjų klausimus, paaiškina Pirkimo sąlygas:
	Eil.Nr.
	Klausimas / teikiamo siūlymo tekstas
	Atsakymai

	1.
	Laba diena,


Norime, kad patikslintumėte šiuos techninėje specifikacijoje nurodytus punktus :

1) 4.3 2 lentelėje, 32 punkte nurodote : "Sistema turi suteikti galimybę siųsti klientams SMS žinutes apie užregistruoto įvykio, kreipinio ar darbų būseną arba perduoti SMS žinutės siuntimo inicijavimui reikalingus duomenis į Pirkėjo informacinę sistemą per API." - mūsų sistema tokią galimybę suteikia, bet kiekviena žinutė kainuoja papildomai. Tam, kad galėtume pateikti tikslų pasiūlymą, gal galite nurodyti planuojamus siunčiamų SMS kiekius?
	Perkančioji organizacija informuoja, kad planuojamas SMS žinučių kiekis yra preliminarus ir numatomas pagal nurodytą preliminarų skambučių kiekį. Už faktiškai išsiųstas SMS žinutės mokės Perkančioji organizacija. 
Atsižvelgiant į tai, Perkančioji organizacija patikslina techninės specifikacijos lentelę Nr. 1 ir pasiūlymo formą (pridedama). 


	2.
	2) 4.3 2 lentelėje, 30 punkte nurodote : "Sistema turi būti integruota su Pirkėjo naudojama Užduočių valdymo sistema. Integracija turi užtikrinti kliento arba kreipinio kortelės atidarymą pagal skambinančiojo numerį, skambučio inicijavimą, skambučio susiejimą su kreipiniu, užduotimi ar incidentu ir aptarnavimo rezultatų perdavimą."- Sakykite, ar užtenka, kad integracija užtikrins duomenų apie vykstantį skambutį (pvz numeris, eilė, agentas, kryptis) perdavimą į Pirkėjo sistemą, skambučio inicijavimą iš Pirkėjo sistemos.?
	Perkančioji organizacija patvirtina, kad nurodytam reikalavimui įgyvendinti užtenka abipusės integracijos, užtikrinančios skambučių duomenų perdavimą į Perkančiosios organizacijos naudojamą užduočių valdymo sistemą ir skambučių inicijavimą iš Perkančiosios organizacijos sistemos. Integracija taip pat turi sudaryti galimybę perduoti duomenis, reikalingus SMS žinučių siuntimui.



Perkančioji organizacija informuoja, kad pasiūlymų pateikimo terminas pratęsiamas iki 2026-09-15 10:00 val. 
